
Nacrt ugovornih prava i obaveza


· Obaveza Izvršioca (izvršavanje usluga redovno, tačno i kvalitetno, u skladu sa Specifikacijom; otklanjanje  nedostataka u vezi pružanja predmetne usluge, u roku od 24 h od prijave reklamacije (Nedostatak je prijavljen kada ovlašćeni predstavnik Naručioca Izvršiocu putem e-maila dostavi zahtjev za intervenciju, čije je slanje dužan da potvrdi telefonskim pozivom u roku na dužem od pet minuta nakon slanja e-maila.); omogućavanje prijave reklamacije svakog dana od 07 do 22 sata; sačinjavanje zapisnika prilikom intervencije, koji mora da sadrži: opis stanja prije intervencije, opis kvara/greške, ako je intervencija zbog kvara/greške, detaljan opis preduzetih aktivnosti, stanje nakon intervencije i koji mora biti potpisan od ovlašćenih predstavnika Naručioca i Izvršioca);

· Ugovornu kaznu (Saglasnost ugovornih strana da će iznos fakture biti umanjen za: 35% vrijednosti, na mjesečnom nivou,  ukoliko sistem  u toku jednog mjeseca nije bio u funkciji duže od jednog dana; 70% vrijednosti, na mjesečnom nivou, ukoliko sistem u toku jednog mjeseca nije bio u funkciji duže od dva dana, izuzev u slučajevima kada je greška nastala iz uzroka za koji Izvršilac ne odgovara ili greškom Naručioca.

Smatra se da predmetni sistem  Naručioca nije u funkciji više od jedan dan:
· Ukoliko je došlo do nedostupnosti servisa na centralnoj lokaciji (Služba za Informacione tehnologije -Nova zgrada Uprave policije) sa trajanjem većim od 12 sati u kontinuitetu.
· Ukoliko je na mjesečnom nivou kumulativno vrijeme nedostupnosti servisa na centralnoj lokaciji duže od 24h.
· Ukoliko je došlo do nedostupnosti servisa  na udaljenoj lokaciji sa trajanjem dužim od 48 sati u kontinuitetu.
· Ukoliko je na mjesečnom nivou kumulativna vrijednost kritične greške na nekoj od  udaljenih  lokacija  veća od 80h.
· Ukoliko je na mjesečnom nivou kumulativno vrijeme nedostupnosti servisa na svim udaljenim lokacijama  duže od 110h.
Smatra se da je došlo do nedostupnosti servisa  ukoliko predmetna usluga ne obezbijedi IP konektivnost, odnosno ako ista nije u funkciji na bilo kojoj od lokacija navedenih u specifikaciji.
Vrijeme trajanja nedostupnosti servisa  računa se kao vrijeme koje je proteklo od momenta podnošenja zahtjeva za intervencijom do momenta uspostavljanja normalnog funkcionisanja sistemai isto će biti potvrđeno od strane ovlašćenih predstavnika obje ugovorne strane.
Ukoliko Izvršilac, nakon prijema zahtjeva za intervenciju, ima mogućnost da udaljenim pristupom izvrši uvid i otkloni grešku dužan je da:
· telefonskim putem obavjesti ovlašćenog predstavnika Naručioca da će intervenciju na sistemu vršiti na naveden način,
· potvrdi intervenciju slanjem e-mail-a,
· po otklanjanju greške pošalje e-mail sa podacima:
· opis stanja prije intervencije
· opis kvara/greške, ako je intervencija zbog kvara/greške
· detaljan opis preduzetih aktivnosti
· stanje nakon intervencije.
E-mail mora biti potvrđen od strane ovlašćenog predstavnika Naručioca, što je potvrda da je intervencija izvršena.
Vrijeme trajanja kritične greške se računa kao vrijeme koje je proteklo od momenta podnošenja zahtjeva za intervencijom do momenta otklanjanja kritične greške koje će biti potvrđeno prijemom e- mejla);
- Naručilac ima pravo da, u okviru ponuđene cijene, ukoliko to tehničke mogućnosti dozvoljavaju, zahtijeva preseljenje opreme neophodne za uspostavljanje linkova na novu lokaciju tj. uspostavljanje nove relacije, pri čemu se ne može tražiti mijenjanje centralne lokacije;
- Naručilac ima pravo da ukoliko prestane potreba za komunikacionom relacjjom, ili iz drugih razloga,  zatraži ukidanje relacije  i umanjenje mjesečnih faktura  za iznos predviđen za ukinutu relaciju ;
· Raskid ugovora (Saglasnost ugovornih strana da do raskida Ugovora može doći
ako Izvršilac ne bude  izvršavao  svoje  obaveze  u  rokovima  i  na  način  predviđen  Ugovorom; kada  Naručilac  ustanovi  da  kvalitet  pruženih  usluga  ili  način  na  koje  se pružaju, odstupa od  traženog, odnosno  ponuđenog  kvaliteta  iz  ponude  Izvršioca; u slučajevima predviđenim članom 150 ZJN);
· Tajnost podataka (Izvršilac i njegovo osoblje se obavezuju da čuvaju tajnost informacija i podataka, koji u skladu sa zakonom ili drugim aktom predstavljaju tajnu, do kojih dođu u toku realizacije predmetnih usluga);
· Antikorupcijsku klauzulu, u smislu člana 38 stav 3 ZJN;
· Primjenu propisa (Za sve što nije predviđeno Ugovorom i odredbama ZJN, shodno se primjenjuju odredbe Zakona o obligacionim odnosima i drugih pozitivnih propisa);
· Sudsku nadležnost (Saglasnost ugovornih strana da eventualne sporove povodom Ugovora rješavaju sporazumom, u protivnom, ugovara se nadležnost stvarno nadležnog suda u Podgorici).





